Oficiālais Vēstnesis L 221 , 17/08/2001 Lpp. 0040 - 0044



Komisijas Lēmums (2001. gada 16. augusts), ar ko paredz īpašus nosacījumus, kuri reglamentē Nikaragvas izcelsmes zvejniecības produktu importu (izziņots ar dokumenta numuru C(2001) 2523) (Dokuments attiecas uz EEZ) (2001/632/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu, tā kā: (1) Komisijas eksperts bija ieradies pārbaudes vizītē Nikaragvā, lai pārbaudītu apstākļus, kādos ražo, uzglabā un nosūta uz Kopienu zvejniecības produktus. (2) Nikaragvas tiesību aktu noteikumus par zvejniecības produktu veterināro ekspertīzi un kontroli var uzskatīt par līdzvērtīgiem tiem noteikumiem, kas paredzēti Direktīvā 91/493/EEK. (3) Jo īpaši Ministerio Agropecuario y Forestal iestāde Dirección General de Protección y Sanidad Agropecuaria (DGPSA) var efektīvi pārbaudīt spēkā esošo tiesību aktu piemērošanu. (4) Veselības sertifikāta iegūšanas kārtībā, kas minēta Direktīvas 91/493/EEK 11. panta 4. punkta a) apakšpunktā, ir jāiekļauj sertifikāta parauga definīcija, obligātās prasības attiecībā uz valodu(-ām), kurā(-ās) tas jāizstrādā, un tās personas statuss, kas ir pilnvarota parakstīt šo sertifikātu. (5) Ievērojot Direktīvas 91/493/EEK 11. panta 4. punkta b) apakšpunktu, zvejniecības produktu iepakojumiem piestiprina zīmi, uz kuras ir norādīts ārpuskopienas valsts nosaukums un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs, izņemot attiecībā uz dažiem saldētiem produktiem. (6) Saskaņā ar Direktīvas 91/493/EEK 11. panta 4. punkta c) apakšpunktu ir jāizveido apstiprināto uzņēmumu, zivju pārstrādes kuģu vai saldētavu saraksts, kā arī tādu saldētājkuģu saraksts, kas aprīkoti saskaņā ar Padomes Direktīvas 92/48/EEK [3] II pielikuma 1. līdz 7. punktu. Šie saraksti jāizveido, ņemot vērā DGPSA paziņojumu Komisijai. Tādēļ DGPSA ir jānodrošina Direktīvas 91/493/EEK 11. panta 4. punktā šim nolūkam paredzēto noteikumu ievērošana. (7) DGPSA ir sniegusi oficiālas garantijas attiecībā uz Direktīvas 91/493/EEK pielikuma V nodaļā paredzēto noteikumu ievērošanu un attiecībā uz tādu higiēnas prasību ievērošanu, kas līdzvērtīgas minētajā direktīvā noteiktajām. (8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ministerio Agropecuario y Forestal iestāde Dirección General de Protección y Sanidad Agropecuaria (DGPSA) ir Nikaragvas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. 2. pants Zvejniecības un akvakultūras produktiem, kuru izcelsmes valsts ir Nikaragva, ir jāatbilst šādiem nosacījumiem: 1) visiem sūtījumiem ir jāpievieno numurēts oriģinālais veselības sertifikāts, kas ir pienācīgi aizpildīts, parakstīts, datēts un ir uz vienas lapas saskaņā ar šā lēmuma A pielikumā norādīto paraugu; 2) produktiem ir jābūt sūtītiem no šā lēmuma B pielikumā uzskaitītajiem apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem; 3) izņemot attiecībā uz saldētiem zvejniecības produktiem, kas nav fasēti un ir paredzēti konservētas pārtikas ražošanai, uz visiem iepakojumiem ir jānorāda vārds "NIKARAGVA" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs neizdzēšamiem burtiem. 3. pants 1. Sertifikātiem, kas minēti 2. panta 1. punktā, ir jābūt sagatavotiem vismaz vienā tās dalībvalsts oficiālajā valodā, kurā veic pārbaudes. 2. Sertifikātā ir jānorāda DGPSA pārstāvja vārds vai nosaukums, statuss, paraksts un oficiālais zīmogs tādā krāsā, kas atšķiras no citu atzīmju krāsas. 4. pants Šis lēmums stājas spēkā sešdesmit dienas pēc publicēšanas Eiropas Kopienu Oficiālajā Vēstnesī. 5. pants Šis lēmums ir adresēts dalībvalstīm. Briselē, 2001. gada 16. augustā Komisijas vārdā – Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 187, 7.7.1992., 41. lpp. -------------------------------------------------- B PIELIKUMS +++++ TIFF +++++ +++++ TIFF +++++ -------------------------------------------------- A PIELIKUMS UZŅĒMUMU UN KUĢU SARAKSTS PP : pārstrādes rūpnīca. ZV : saldētājkuģi. Apstiprinājuma Nr. | Nosaukums | Pilsēta/reģions | Kategorija | 505-3 | Pescafresca | ANDEN BLUEFIELDS REGION DEL ATLANTICO SUR | PP | 505-4 | Promarnic | PUERTO CABEZAS REGION DEL ATLANTICO NORTE | PP | 505-8 | Central American Fisheries | CORN ISLAND REGION DEL ATLANTICO SUR | PP | 505-10 | Camanica | KM.130 CARRETERA LEÓN CHINANDEGA | PP | 505-13 | San Gabriel | CASARES CARAZO | PP | 505-15 | Sahlman Seafoods of Nic. | CIUDAD EL VIEJO CHINANDEGA | PP | 505-18 | Promasa | CORINTO CHINANDEGA | PP | 505-19 | Pasenic | CORN ISLAND REGION DEL ATLANTICO SUR | PP | 505-20 | Mariscos Cuatro Estaciones | MANAGUA | PP | 505-24 | Carodi Seafoods de Nic. | PUERTO CABEZAS REGION DEL ATLANTICO NORTE | PP | 505-27 | Pamela Ann (Pesquera Jorge de Nicaragua, SA) | CORINTO CHINANDEGA | ZV | 505-29 | Procesadora de Mariscos Lat, SA | MANAGUA | PP | --------------------------------------------------